**Előterjesztés**

**Hévíz Város Önkormányzat Képviselő-testületének**

**2024. március 25-i rendes nyilvános ülésére**

**Tárgy:** A Hévízi Turisztikai Nonprofit Kft. 2024. április 3-ra tervezett, soron következő taggyűlésére mandátum kialakítása

**Az előterjesztő:** Papp Gábor polgármester

**Készítette:** Pálffy Tamás ügyvezető igazgató

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzat a Hévízi Turisztikai Nonprofit Kft.-ben 47 %-ban tulajdonos. A gazdasági társaság tervezetten 2024. április 3-án tartja soron következő taggyűlését, ahol az alábbi napirendi pontok kerülnek megtárgyalásra:

1. Beszámoló a Hévízi Turisztikai Nonprofit Kft. 2023. évi marketingtevékenységéről
2. Hévízi Turisztikai Nonprofit Kft. 2023. évi mérleg és eredménykimutatás elfogadása könyvvizsgálói jelentéssel.
3. A Hévízi Turisztikai Nonprofit Kft 2024. évi üzleti tervének elfogadása
4. A társaság saját tagjaival kötött szerződéseinek jóváhagyása
5. A Hévízi Turisztikai Nonprofit Kft. 2024. évben érvényes szabályzatainak elfogadása
6. Az ügyvezető 2023. évi teljesítményének értékelése, döntés jutalom megítéléséről, az ügyvezető bérének módosítására javaslattétel.
7. Egyéb ügyek

Hévíz Város Önkormányzatot Polgármester Úr képviseli a taggyűlésen, ehhez szükséges a Képviselő-testület véleményét kialakítani, és megadni a mandátumot ahhoz, hogy Polgármester Úr szavazni tudjon a taggyűlésen.

1. A Hévízi Turisztikai Nonprofit Kft. 2023 évi marketingbeszámolója részletesen tartalmazza a szervezet éves marketing- és egyéb tevékenységét.

*A beszámoló az előterjesztés melléklete.*

1. A Hévízi Turisztikai Nonprofit Kft. 2023. évi mérleg és eredménykimutatásának fő adatai: a mérlegfőösszeg 44.758 ezer Ft, míg az adózott eredmény 2.755 ezer Ft. A könyvvizsgáló a mérleg és eredmény-kimutatás jogszabályi feltételeknek történő elkészítését igazolta.

*A beszámoló az előterjesztés melléklete.*

1. A Hévízi Turisztikai Nonprofit Kft 2024. évi üzleti tervét (B opcióban) Hévíz Város Önkormányzat Képviselő-testületének 10/2024. (II. 8.) határozatával elfogadta, azonban a Tourinform iroda felújítása szükségessé tette a terv módosítását.

*A 2024. évi üzleti terv az előterjesztés melléklete*

1. Jogszabály írja elő, hogy a gazdasági társaság saját tagjaival kötött szerződéseket a Taggyűlésnek kell jóváhagyni. Az erre vonatkozó kimutatást *az előterjesztés melléklete tartalmazza.*
2. A Hévízi Turisztikai Nonprofit Kft. évente frissíti szabályzatait, az aktuális törvényi és rendeleti előírásoknak megfelelve.

*A szabályzatok az előterjesztés mellékleteit képezik.*

1. Az ügyvezető munkaszerződése szerint a Munkavállaló éves teljesítménye alapján a Társaság taggyűlése dönt évente kettő havi bruttó alapbér jutalomként történő megítéléséről. Az ügyvezető az előző évben lemondott a jutalom kifizetéséről. Az ügyvezető kéri a munkabérének 10%-os növelését 2024.04.01-i hatálybalépéssel és a jutalom kifizetését.

*A kérelem az előterjesztés mellékletét képezi.*

1. Egyéb ügyek

A döntéshez egyszerű szótöbbség szükséges.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete mandátumot biztosít a polgármester részére a Hévízi Turisztikai Nonprofit Korlátolt Felelősségű Társaság (8380 Hévíz, Rákóczi u. 2. adószáma: 23141823220 cégjegyzékszáma: 20 09 071334) 2024. április 3-i taggyűlésére, amelynek alapján szavazzon igennel az alábbi napirendek megtárgyalására és a napirendek szavazása során a 2. pont szerinti szavazatokat adja le:

1. Beszámoló a Hévízi Turisztikai Nonprofit Kft. 2023. évi marketingtevékenységéről,
2. Hévízi Turisztikai Nonprofit Kft. 2023. évi mérleg és eredménykimutatás elfogadása könyvvizsgálói jelentéssel,
3. A Hévízi Turisztikai Nonprofit Kft 2024. évi üzleti tervének elfogadása,
4. A társaság saját tagjaival kötött szerződéseinek jóváhagyása,
5. A Hévízi Turisztikai Nonprofit Kft. 2024. évben érvényes szabályzatainak elfogadása,
6. Az ügyvezető 2023. évi teljesítményének értékelése, döntés jutalom megítéléséről, az ügyvezető bérének módosítására javaslattétel.
7. Egyéb ügyek.

2. A Képviselő-testület:

1. számú napirendhez: igennel szavaz, a társaság 2023. évi marketingtevékenységéről szóló beszámoló elfogadására.
2. számú napirendhez: igennel szavaz arra, hogy a taggyűlés jóváhagyja a társaság 2023. évi mérlegét és eredménykimutatását könyvvizsgálói jelentéssel.
3. számú napirendhez: a Képvisel-testületület igennel szavaz a társaság végleges üzleti tervére, a pénzügyi terv „B” változatára, melyben a bevételek és kiadások főösszege 215.230 ezer Ft, melyből Hévíz Város Önkormányzat hozzájárulása 165.230 ezer Ft.
4. számú napirendhez: igennel szavaz, a társaság saját tagjaival kötött szerződésekre.
5. számú napirendhez: igennel szavaz, Hévízi Turisztikai Nonprofit Kft 2024. évben érvényes szabályzatainak elfogadására.
6. számú napirendhez: igennel szavaz, a Hévízi Turisztikai Nonprofit Kft. ügyvezető munkaszerződésének módosítására, a munkabér 10%-os növelésére vonatkozóan, illetve az éves jutalom megítélésére az előterjesztés szerint.
7. számú napirendhez: igennel szavaz, az egyéb napirendi pontok elfogadására.

Felelős: Papp Gábor polgármester

Határidő: 2024. április 3.

3. A Képviselő-testület jóváhagyja, hogy a polgármester akadályoztatása esetén a taggyűlésen az alpolgármester járjon el az önkormányzat nevében.

Felelős: Papp Gábor polgármester és

Kepli József János alpolgármester

Határidő: 2024. április 3.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Pálffy Tamás | ügyvezető igazgató |  |  |